stanford-oval/wikipedia huggingface dataset:
גירוש השדים בשעת השקיעה
ציטוט מהבשורות > בשורת לוקס

40 וְהָיָה כֹּל אֲשֶׁר לָהֶם חֹלִים חֳלָיִים שׁוֹנִים וַיְבִיאוּם אֵלָיו כְּבוֹא הַשָּׁמֶשׁ וַיָּשֶׂם אֶת־יָדָיו עַל־כָּל־אֶחָד מֵהֶם וַיְרַפֵּא אוֹתָם׃ 41 וְגַם־שֵׁדִים יָצְאוּ מֵרַבִּים וְהֵם קֹרְאִים וְאֹמְרִים אַתָּה הוּא (הַמָּשִׁיחַ) בֶּן־הָאֱלֹהִים וַיִּגְעַר־בָּם וְלֹא נְתָנָם לְדַבֵּר כִּי יָדְעוּ אֲשֶׁר הוּא הַמָּשִׁיחַ׃
פרשנות

על פי בשורת לוקס, כאשר השדים יצאו מאנשים רבים, הם צעקו: "אתה הוא (המשיח) בן האלוהים!" אולם ישו גער בהם ולא התיר להם לדבר, כיוון שהם ידעו שהוא המשיח.
על פי בשורת מתי, היה בכך משום התגשמות נבואתו של הנביא ישעיהו בפרק נ"ג פסוק 4:
"אָכֵן חֳלָיֵנוּ הוּא נָשָׂא, וּמַכְאֹבֵינוּ סְבָלָם; וַאֲנַחְנוּ חֲשַׁבְנֻהוּ, נָגוּעַ מֻכֵּה אֱלֹהִים וּמְעֻנֶּה."
בשורות מרקוס ולוקס מדווחות אירועים המתרחשים ביום השבת. שקיעת השמש מסמנת ביהדות את מוצאי השבת. חולים רבים הגיעו או הובאו לישו כדי להירפא ממחלותיהם ונכותם ועל מנת ששדים יגורשו מתוכם. הברית החדשה מתארת לגבי האירוע, שכל אדם שיצא משם, יצא לאחר שנרפא או כאשר הוא משוחרר מהרוח הטמאה. לישו הייתה חמלה על המוני בני האדם שהיו בנוכחותו מכיוון שהוא הזדהה עם הכאב והסבל שהם עברו, על אף שהוא עצמו לא היה כפוף לאותו סבל. הכוח העל-טבעי המרפא שיצא מתוכו של ישו, סיפק ראיות לכך שהוא המשיח של עם ישראל שנחזה מראש כפי שניבא ישעיהו הנביא.
בשורת מתי אינה אינה מתייחסת לנושא הזמן ערב השבת או מוצאי השבת: האזכור הראשון של יום השבת והמחלוקות שהתעוררו סביב פועלו ישו בריפוי וגירוש שדים במהלך יום השבת מצוי בבשורת מתי י"ב. אחת הפרשנויות מן המאה תשע עשרה, מציעה כי האירועים אכן התרחשו במוצאי השבת, "ההקשר המקורי כפי שהוא מתועד, בבשורת מתי ולוקס" ואבד בבשורת מתי. במוצאי השבת כאשר בני ישראל היו רשאים כבר לשאת את החולים (ויקרא, כ"ג, ל"ב). לחלופין, "אלמלא היה יום שבת, ניתן להניח כי הערב שנבחר היה מתאים יותר להעברת החולים, ונחשב כנוח יותר לאלו שנשאו אותם, לאחר עבודת יומם".
ראו גם

ישו
הברית החדשה
הנסים של ישו
הערות שוליים

↑  Matthew by Robert Horton Gundry (Oct 1, 1995) ISBN 0802807356 page 149; Clowes, John, 1817, The Miracles of Jesus Christ published by J. Gleave, Manchester, UK page 36
↑  McArthur, Dr. John (1987). Matthew 8-15 MacArthur New Testament Commentary. The Moody Bible Institute of Chicago. pp. 17–19. ISBN 0-8024-0763-3.
↑  Pulpit Commentary on Matthew 8, accessed 24 December 2016
גירוש יהודי מצרים

בשנת 1956, גירשה ממשלת מצרים כ-25,000 מאזרחיה היהודים, ועצרה כ-1,000 יהודים נוספים. העילה לפעולה הייתה מלחמת סיני. ב-23 בנובמבר 1956, הכריז מנשר ממשלתי כי "כל היהודים הם ציונים אויבי המדינה", והבטיח את גירושם. המגורשים הורשו לקחת עמם מזוודה אחת וסכום כסף קטן, ונאלצו לחתום על הצהרה שתעביר את כל רכושם כתרומה לממשלת מצרים. משקיפים זרים מאותה עת דיווחו כי בני משפחה של משפחות יהודיות נלקחו כבני ערובה, במטרה למנוע מהמגורשים מלנקוט בצעדים כנגד ממשלת מצרים.
רקע

לאחר מהפכת הקצינים החופשיים נשיא מצרים מוחמד נגיב ביקר בבית הכנסת הקראי בעבאסיה. הוא הבטיח ליהודים כי לא יאונה להם כל רע בדבריו: "הדת היא לאלוהים, ומִצְרַיִם לכל המִצְרִים". אולם שלטונו של נגיב לא האריך ימים ובמהרה החליפו גמאל עבד אל נאצר.
ראו גם

יהדות מצרים
רדיפת קופטים במצרים
לקריאה נוספת

Gorman, Anthony (2003). "The Mutamassirun". Historians, State and Politics in Twentieth Century Egypt: Contesting the Nation. Psychology Press. ISBN 9780415297530.
Kazamias, Alexander (2009). "The 'Purge of the Greeks' from Nasserite Egypt: Myths and Realities". Journal of the Hellenic Diaspora. 35 (2): 13–34.
Krämer, Gudrun (1989). The Jews in Modern Egypt, 1914–1952.
Laskier, Michael (1995). "Egyptian Jewry under the Nasser Regime, 1956–70". Middle Eastern Studies. 31 (3): 573–619. doi:10.1080/00263209508701070. אורכב מ-המקור ב-2017-03-19. נבדק ב-2019-08-19.
הערות שוליים

↑  יהדות בארצות האסלאם: מצרים באתר הספרייה היהודית המקוונת
↑  אחמד בלאל, شهادات يهود مصريين فى أمريكا والبرازيل: التهجير كان خوفاً وأمراً بعد العدوان الثلاثى, ‏12 באוגוסט 2016 (בערבית)
ערך זה הוא קצרמרבנושא יהדות ובנושא מצרים. אתם מוזמנים לתרום לוויקיפדיה ו.
דורותי נוסבאום

| --- | --- |
 לידה:  18 בספטמבר 1914
 פטירה:  ?
 מידע כללי
 מדינה:  ארצות הברית ארצות הברית
 ספורט
 ענף ספורט:  אתלטיקה
 
דורותי נוסבאום (באנגלית: Dorothy Nussbaum;‏ 18 בספטמבר 1914 - ?) הייתה אתלטית יהודייה-אמריקאית. אלופת ארצות הברית (1932) בריצת 50 יארד.
במבחנים האמריקאים לאולימפיאדת לוס אנג'לס שנערכו באוונסטון, אילינוי ב-16 ביולי 1932 היא זכתה בריצת 50 יארד במדליית זהב בתוצאה של 6.3 שניות, לפני מרי לדוויג והאלופה היוצאת אליס מונק. מאחר שריצה זו לא התקיימה במשחקים האולימפיים היא לא ניכללה במשלחת האמריקאית למשחקים.
הערות שוליים

↑  1932 PRESS PHOTO DOROTHY NUSSBAUM, MARY LADEWIGG, ALICE MONK AAU TRACK, באתר Worth Point (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דורותי נוסבאום".
געז

ערך זה עוסק בשפה אתיופית עתיקה. אם התכוונתם לכתב המשמש לכתיבת שפות אתיופיות, ראו .
| --- | --- |

 מדינות:  אתיופיה, אריתריאה 
 אזורים:  מקורה בצפון קרן אפריקה (אזור אתיופיה ואריתריאה). כיום משמשת כלשון קודש בלבד.
 דוברים:  שפה ליטורגית
 שפת אם:  אין
 כתב:  כתב געז
 משפחה:  אפרו-אסיאתית  שמית דרום שמית אתיופית צפון אתיופית געז
 לאום:  אתיופיה אתיופיה
 מוסד:  אין
 קוד שפה:  gez 
 קוד ISO 639-2:  gez 
 קוד ISO 639-3:  gez 
 ראו גם:  שפה • כתב • רשימת שפות
 
גְעֵז (ግዕዝ, מכונה גם אמהרית ואבשית) היא שפה שמית עתיקה שרווחה בצפון קרן אפריקה ושימשה כשפה הרשמית באימפריה האקסומית וכלשון הספרות והכרוניקות של הקיסרות האתיופית עד המאה ה-19.
לגעז יש חשיבות בחקר המקרא וזה עקב היותה בין 7 השפות הראשונות בעולם שאליהן תורגם התנ"ך ועקב השתמרות ספרים חיצונים רבים כדוגמת ספר היובלים וספר חנוך שהשתמרו במלואם רק בשפה זו.
השפה נכתבת בכתב געז, וממנה התפתחו השפות השמיות האתיופיות, בהן תיגרה, תיגרינית ואמהרית.
ספר תהילים בשפת הגעז
בשפת הגעז נכתבו ספרי קודש של המנהיגים הרוחניים.
השפה חדלה לשמש כלשון דיבור בראשית האלף השני, והוחלפה בהדרגה על ידי האמהרית כשפת האימפריה האתיופית למן המאה ה-13 עת עליית שושלת הקיסרים האמהרים מהשושלת הסולומונית.
כיום השפה היא בשימוש ליטורגי בלבד ומשמשת את הכנסייה האורתודוקסית האתיופית, הכנסייה האריתראית וביתא ישראל.
קטע מספר בראשית כתוב בגעז
מורפולוגיה > שמות עצם

לשמות העצם בגעז שני מינים דקדוקיים, זכר ונקבה. צורת הנקבה נוצרת על ידי הוספת הסיומת "-ת" לצורה הזכר. לשם העצם בגעז שתי צורות מספר: יחיד ורבים. צורת הרבים (לשני המינים) נוצרת על ידי הוספת הסיומת "-ָת" בסוף המילה ("עָמֵת" – שנה, "עָמַתָת" – שנים), או על ידי ריבוי פנימי ("לֶבֶּס" – בגד, "אַלְבָּס" – בגדים).
מורפולוגיה > הטיות

| מספר | גוף | כינוי גוף נפרד | סיומת גוף> לשם עצם | סיומת גוף> לפועל |
| --- | --- | --- | --- | --- |
| יחיד | 1.זכר/נקבה | אנא-אני | -יא | -ני |
| יחיד | 2. זכר | אנתא-אתה | -כה | -כה |
| יחיד | 2. נקבה | אנתי-את | -כי | -כי |
| יחיד | 3. זכר | וואתו-הוא | -(ה)ו | -(ה)ו |
| יחיד | 3. נקבה | ייאתי-היא | -(ה)א | -(ה)א |
| רבים | 1.זכר/נקבה | נחנה-אנחנו | -נה | -נה |
| רבים | 2. זכר | אנתאמו-אתם | -כמו | -כמו |
| רבים | 2. נקבה | אנתן-אתן | -כן | -כן |
| רבים | 3. זכר | וואתומו / אמונתו-הם | -(ה)אומו | -(ה)אומו |
| רבים | 3. נקבה | וואתון / אמאנתו-הן | -(ה)ון | -(ה)ון |
לדוגמה: "סְעְרְת" – שערה, "סְעְרְתוּ" – שערתוֹ, "סְעְרְתְככה" – שערך, "סְעְרְתוֹמוּ" – שערם, "סערתכמו" – שערכם, "סערתה" – שערה, "סערתכי" – שערך,
"סערתון" – שערן, "סערתכן" – שערכן\ "סערתייה" – שערי, "סערתנה" – שערנו.
כתיבת געז והגייתה

לשם ההשוואה מוצג גם הכתב העברי הקדום יחד עם תעתיק לעברית של הכתב הסבאי:
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | ה | ל | ח | מ | ש | ר | ס | ק | ב | ת | ח' | נ | א | כ | ו | ע | ד' | י | ד | ג | ט | פ' | צ | ז' | פ (רפה) | פּ (דגושה) |  |
| כתב שבאי |  |  |  |  |  |  |  |  |  |  |  |  |  |  |  |  |  |  |  |  |  |       |  |  |  |  |  |
כתב עברי קדום: 
| כתב הגעז האתיופי | ሀ | ለ | ሐ | መ | ሠ | ረ | ሰ | ቀ | በ | ተ | ኀ | ነ | አ | ከ | ወ | ዐ | ዘ | የ | ደ | ገ | ጠ | ጰ | ጸ | ፀ | ፈ | ፐ   |  |
מפני שהשפה חדלה מלשמש כשפת דיבור כבר בסוף האלף הראשון לספירה, הגיית העיצורים הבאים אינה ברורה: ሠ ו-ሰ שניהם מבוטאים כיום כ-ס', ፀ ו-ጸ שניהם מבוטאים כ-צ', וכן ሀ ו-ኀ ששניהם מבוטאים כיום כ-ה'.
האותיות ፐ (פ דגושה) ו-ጰ (פ שמבוטאת בשפתיים) הן זרות לשפת הגעז, ולמעשה הושאלו מהיוונית, שבתקופה האקסומית הייתה השפה הבינלאומית והשתמשו בה (לעיתים בשילוב געז) לטביעת מטבעות הממלכה החל מהמאה ה-3, או, בשלב יותר מאוחר, בתרגום כתבי הקודש מיוונית.
תחביר > ריבוי פנימי

| תבניות ריבוי ‏ (C=Consonant, V=Vowel)> תבנית\צורה | תבניות ריבוי ‏ (C=Consonant, V=Vowel)> יחיד | תבניות ריבוי ‏ (C=Consonant, V=Vowel)> משמעות\תרגום | תבניות ריבוי ‏ (C=Consonant, V=Vowel)> רבים |
| --- | --- | --- | --- |
āCCāC: 
| āCCāC | לְבְס | 'בגד' | אָלְבָס |
| āCCāC | פרס | 'סוס' | אָפְרָס |
| āCCāC | בֶת | 'בית' | אָבְיָת |
| āCCāC | צוֹם | 'צום' | אָצְווָם |
| āCCāC | סְם | 'שם' | אָסְמָת |
āCCuC: 
| āCCuC | אָדְג | 'חמור' | אָדוּג |
| āCCuC | הָגֵר | 'ארץ' | אָהְגוּר |
āCCəCt: 
| āCCəCt | רְאְס | 'ראש' | אָרְאְסְת |
| āCCəCt | גבר | 'עבד' | אָגָבְרְת |
āCāCə(t): 
| āCāCə(t) | בֵג | 'כבש' | אָבָג |
| āCāCə(t) | גָנֵן | 'שד' | אָגָנְנְת |
CVCaC: 
| CVCaC | אְזְן | 'אוזן' | אְזָן |
| CVCaC | אְגְר | 'רגל' | אְגָר |
CVCaw: 
| CVCaw | אְד | 'יד' | אְדָווּ |
| CVCaw | אָבּ | 'אבא' | אָבָּווּ |
| CVCaw | אְחְווּ  | 'אח' | אָחָווּ |
| ריבוי בשמות עצם בעלי שורש מרובע>  ‏ (C=Consonant, V=Vowel).תבנית\צורה | יחיד | משמעות\תרגום | רבים |
| --- | --- | --- | --- |
CaCāCəC(t): 
| CaCāCəC(t) | דְנְגְל | 'בתולה' | דֵנָגְל |
| CaCāCəC(t) | מֵסְפְן | 'נסיך' | מֵסָפְנְת |
| CaCāCəC(t) | כּוֹכֵּב | 'כוכב' | כֵּווָכְּבְת |
| CaCāCəC(t) | קֵסִיס | 'כהן' | קֵסָווּסְת |
תחביר > שלילה

צורת השלילה בגעז, בדומה לעברית, נעשית באמצעות הוספת התחילית אי(ኢ) לפני המילה, לדוגמה:
ኢትቅትል – אִי-תְקְתְל "לא תרצח".
היסטוריה וספרות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
העדות הראשונה לכתב בשפה זו היא באובליסק מהמאה הרביעית. קיימות גם מנוסקריפטים מהמאה ה-5 או ה-6 בנושאים דתיים. במאה ה-17 בשפה זו נכתבה על ידי זרע יעקב מסה בעלת היבטים פילוסופיים.
גטאצ'ו היילה הוא בין החוקרים הבולטים של השפה.
דוגמה

מספר בראשית, פרק א', פסוק א':
በቀዳሚ ፡ ገብረ ፡ እግዚአብሔር ፡ ሰማየ ፡ ወምድረ ።(2 ወምድርሰ ፡ ኢታስተርኢ ፡ ወኢኮነት ፡ ድሉተ ፡ ወጽልመት ፡ መልዕልተ ፡ ቀላይ ፡ ወመንፈሰ ፡ እግዚአብሔር ፡ ይጼልል ፡ መልዕልተ ፡ ማይ
א) בֵקֵדָמִי גֵבְּרֵה אְגְזִיאָבְּחֶר סֵמָיֵה ווֹ-מְדְרֵ ב) ווֹ-מְדְרְס אִי-תָסְתֵרְאִי ווֹאִי-כוֹנֵת דְלוּתֵ ווֹ-צְלְמֵת מֵלְעְלְתֵה קֵלָי; ווֹ-מֵנְפֵסֵה אְגְזִיאָבְּחֶר יְצֶלְלְ מֵלְעְלְתֵה מָיִי
א) בְּרֵאשִׁית בָּרָא אֱלֹהִים אֵת הַשָּׁמַיִם וְאֵת הָאָרֶץ. ב) וְהָאָרֶץ הָיְתָה תֹהוּ וָבֹהוּ וְחֹשֶׁךְ עַל-פְּנֵי תְהוֹם; וְרוּחַ אֱלֹהִים מְרַחֶפֶת עַל-פְּנֵי הַמָּיִם
ראו גם

כתב געז
הערות שוליים

↑  חנן גרינווד, בעקבות הספר האבוד: בני הדודים שנסעו לאתיופיה להחזיר ספר תפילות עתיק, באתר ישראל היום, 1 ביוני 2022
↑  קבוצת קסים שרה תפילה לסיום צום יום הכיפורים בשפה געז, מקליט שמחה ארום, ירושלים, 1986.
↑  האות ጰ היא למעשה גרסה מאוחרת של האות ጸ בהוספת קו בחלק העליון של האות, בדומה לאותיות (ד) ደ (שבהוספת קו עליון נהייתה ל-ጀ(ג')) ודומיהן, שנוצרו בתקופה מאוחרת יותר לשימוש האמהרית והתיגרינית ולא היו קיימות בגעז.
1 2  Gene Gragg, 2008. "The Ancient Languages of Mesopotamia, Egypt and Aksum". Cambridge University Press. Roger D. Woodard Ed.
↑  סטיבן קפלן ומליי מולוגטה, תרגומי מקרא לגעז – חקשרים יהודיים ונוצריים
| --- | --- |
בקרת זהויות :  NLI: 987007555672905171  BnF: cb11974951n (data)  GND: 4133283-0  LCCN: sh85045159  NDL: 00562058  SUDOC: 02778052X
גאי גיבסון

| --- | --- |

 לידה:  12 באוגוסט 1918 שימלה, הודו 
 פטירה:  19 בספטמבר 1944 (בגיל 26) סטינברגן, הולנד 
 מדינה:  הממלכה המאוחדת, הראג' הבריטי 
 השכלה:  בית הספר סנט אדוארד 
 השתייכות:  חיל האוויר המלכותי 
 תקופת הפעילות:  מ-1936 
 דרגה:  מפקד כנף 
 פעולות ומבצעים
 European theater of World War II  מבצע נזיפה  מלחמת העולם השנייה 
 עיטורים
 צלב ויקטוריה  אות השירות המצוין  לגיון ההצטיינות של ארצות הברית בדרגת לגיונר  מפקד בלגיון ההצטיינות  צלב התעופה המצוינת (בריטניה) 
 
גאי גיבסון (באנגלית: Guy Gibson‏; 12 באוגוסט 1918 – 19 בספטמבר 1944) היה טייס בריטי, מפקד כנף שהוביל את "פורצי הסכרים" בהתקפה האווירית על סכרי הרוהר במלחמת העולם השנייה. מגיבורי המלחמה הנודעים של בריטניה.
ראשית דרכו

גאי פנרוז גיבסון נולד בשנת 1918 בהודו, שבה היה אביו איש הממשל הבריטי. בהיותו בן שש חזרה משפחתו לאנגליה, ובה גדל והתחנך. למד בבית הספר סט. אנדריוס באוקספורד, שבו למד גיבור מלחמה בריטי אחר - דאגלס באדר ("הטייס הקיטע"). בטרם מלאו לו 18 ניסה להתגייס לחיל האוויר המלכותי, אך נדחה מפאת גילו הצעיר. בשנת 1936, בהיותו בן 18, חזר וביקש להצטרף לחיל האוויר ובקשתו נענתה בחיוב. בשנת 1937 סיים קורס טיס והוענקה לו דרגת קצונה והוא הצטרף לטייסת מפציצים.
בראשית המלחמה

גיבסון נכנס לפעולה מיד כשבריטניה הכריזה מלחמה על גרמניה הנאצית ב-3 בספטמבר 1939. מטוסו היה אחד מ-27 מפציצים שנשלחו לחוג מעל לים הצפוני על מנת לאתר ולתקוף את אניות הצי הגרמני. מחמת מזג האוויר הקשה לא הצליחו המטוסים לאתר את ספינות האויב וחזרו לבסיסם.
בתקופת המלחמה המדומה לא השתתף גיבסון בפעילות מבצעית. פעילותו כטייס מפציצים מבצעי חודשה בעת המערכה על צרפת בשנת 1940 והוא זכה על חלקו בה בעיטור צלב התעופה המצוינת (Distinguished Flying cross).
לאחר ביצוע סבב ההפצצות ויתר גיבסון על תקופת פגרה בת שישה חודשים מפעילות מבצעית, שהגיעה לו, בה ישמש כמדריך בבית הספר לטיסה, ועל פי בקשתו הוצב לפיקוד מטוסי הקרב. הוא הטיס מטוס קרב לילי ורשם לזכותו ארבע הפלות של מטוסי אויב.
בשנת 1941, בגיל 23 בלבד, קודם גיבסון לתפקיד מפקד כנף. באפריל 1942 הוצב גיבסון שנית לפיקוד המפציצים והוביל למעלה ממאה גיחות הפצצה.
גיבסון זכור לפקודיו כמפקד קשוח ולעיתים בוטה, משמעתן ששאב את מקצוענותו ויהירותו ממעמדו כאחד מטייסי המפציצים המנוסים ביותר בחיל האוויר.
טייסת 617

בהמשך שנת 1942 נתמנה גיבסון למפקד טייסת 617, שהייתה טייסת חדשה שזה אך נוסדה לייעוד מיוחד - פיצוץ הסכרים של חבל הרוהר בגרמניה, שהפעילו תחנות כוח הידרואלקטריות, במטרה לגרום לנזק כבד לתעשייה הגרמנית. מטוסי הטייסת היו מפציצים כבדים בעלי ארבעה מנועים מסוג אוורו לנקסטר, שהיו המפציצים העיקריים של חיל האוויר המלכותי במחצית השנייה של מלחמת העולם.
לקראת ביצוע המשימה אומנו צוותי הטייסת באימון מיוחד לטיסת לילה נמוכה וביצוע הפצצה מגובה נמוך. מדענים בריטיים פיתחו לביצוע המשימה פצצה מיוחדת הנזרקת מן המפציץ בגובה נמוך ומבצעת דילוגים אופקיים על פני המים, כדוגמת דילוגי אבן הנזרקת בזווית אופקית לשלולית מים, או כדרך שמקפיצים כדור על פני המים. המדענים בחרו בסוג פצצה זה משום שהגיעו למסקנה כי פגיעת פצצה המוטחת אופקית אל בסיס הסכר מתאימה יותר לפיצוצו מהטלת פצצה באופן אנכי.
מבצע "נזיפה" - פריצת הסכרים

בליל ה-16 במאי 1943 יצאה טייסת 617 בפיקודו של גאי גיבסון לביצוע משימת פריצת סכרי הרוהר. השם שניתן לפעולה היה "נזיפה" (Operation Chastise). למשימה יצאו 19 מפציצים. בהפצצה, שבוצעה בליל ירח מלא, מגובה נמוך, נפרצו שניים מתוך שלושת הסכרים שהופצצו, עמק התעשייה הגרמני של הרוהר הוצף ונגרם נזק כבד לתעשייה הגרמנית. גם המחיר ששילמו הבריטים היה כבד - שמונה מפציצים לא שבו מן הפעולה ו-53 אנשי צוות נהרגו.
הגרמנים הצליחו לבנות את הסכרים מחדש תוך זמן קצר יחסית, אולם במשאבים רבים, והגבירו את השמירה על הסכרים באמצעים ובכוחות שנשללו מחזיתות המלחמה האחרות. פריצת הסכרים הייתה בגדר הישג תעמולתי גדול לבעלות הברית והעלתה את המוראל של העם הבריטי.
צלב ויקטוריה

לאחר פריצת הסכרים הוענק לגאי גיבסון "צלב ויקטוריה" שהוא אות ההצטיינות הגבוה ביותר, המוענק בשל אומץ לב מול פני האויב, לאנשי הכוחות המזוינים הבריטים וכוחות חבר העמים הבריטי. האות הוענק לו לא רק בשל חלקו בפריצת הסכרים, אלא גם כהכרה באומץ הלב ובמנהיגות שגילה במבצעיו הקודמים. לאחר הענקת צלב ויקטוריה ניתנה לגיבסון תקופת ביניים של פגרה, לפני שובו לפעילות מבצעית. בתקופה זו כתב את ספר זיכרונותיו מתקופת שירותו בחיל האוויר "חוף האויב מנגד". לאחר מכן נשלח על ידי ממשלת בריטניה למסע הרצאות בארצות הברית. מטרת שליחותו, מלבד הסיבה המוצהרת של מסע הרצאות, הייתה ככל הנראה הכוונה לשמור על שלומו של גיבור המלחמה.
נפילתו במערכה

ביוני 1944 חזר גיבסון לפעילות מבצעית. ב-14 בספטמבר 1944 הוביל גיבסון במטוסו גיחת הפצצה מעל גרמניה בראש כוח מפציצים גדול, לתקיפת מסילות ברזל ומתקני תעשייה. בשובו התרסק מטוס הקרב-הפצצה שלו מסוג מוסקיטו בשמי הולנד. שנים רבות רווחה הסברה כי מטוסו הופל על ידי מטוסי האויב, אך כשהתגלו לימים שברי המטוס התברר כי המטוס התרסק לקרקע עקב התרוקנות מכל הדלק שלו, שנגרמה עקב תקלה טכנית. מרשל האוויר ארתור האריס, שהיה ראש פיקוד המפציצים הבריטי בימי מלחמת העולם השנייה, תיאר את גאי גיבסון כ "לוחם הגדול ביותר שאי זה (בריטניה) גידל מעולם".
ספרו

Enemy coast ahead.
By Guy Gibson, Publisher: Crecy publishing, 1998.
בתרגום לעברית: גאי גיבסון, חוף האויב מנגד. תרגמה: שולמית חן, הוצאת מערכות 1955.
הסרט

בשנת 1954, כעשר שנים לאחר מותו של גיבסון, הופק בבריטניה והוקרן הסרט פורצי הסכרים (The Dam Busters) המספר את סיפור פריצת סכרי הרוהר. את תפקיד גאי גיבסון בסרט מילא השחקן ריצ'רד טוד. הסרט מבוסס על ספרו של פול בריקהיל (מי שכתב גם את קורות חייו של דאגלס באדר). הספר הופיע בתרגום לעברית בשם "פורצי הסכרים - סיפורה של אלופת הטייסות". הוצאת דשא, 1960.
לקריאה נוספת

פול בריקהיל, פורצי הסכרים, תרגם מאנגלית: אריה חשביה. הוצאת דשא, 1960; בהוצאת זמורה ביתן, 1983.
דורותי מקגוויר

| --- | --- |
דורותי מקגוויר (שנות ה-40)
דורותי מקגוויר (שנות ה-40)
 לידה:  14 ביוני 1916 אומהה, נברסקה
 פטירה:  13 בספטמבר 2001 (בגיל 85) סנטה מוניקה, קליפורניה
 מדינה:  ארצות הברית 
 תקופת הפעילות:  1943–1990 (כ־47 שנים)
 מקום לימודים:  Omaha Central High School 
 בן או בת זוג:  ג'ון סוופ (1943–1979) 
 צאצאים:  טופו סוופ 
 פרסים והוקרה:  כוכב בשדרת הכוכבים בהוליווד 
 פרופיל ב-IMDb
 
דורותי האקט מקגוויר (באנגלית: Dorothy Hackett McGuire;‏ 14 ביוני 1916–13 בספטמבר 2001) הייתה שחקנית קולנוע אמריקאית. התפרסמה בעיקר בגלל משחקה בסרט "הסכם ג'נטלמני" עליו הייתה מועמדת לפרס אוסקר לשחקנית הטובה ביותר.
ביוגרפיה

נולדה בנברסקה, אומהה כבתם היחידה של תומאס ג'ונסון מקגווייר ואיזבל פלהרטי מקגווייר, והחלה את הקריירה שלה בהופעה על הבמה בתיאטרון הקהילתי של אומהה. לאחר סיום לימודיה החלה להשתתף בתוכניות רדיו ולאחר מכן החלה להופיע על בימות ברודוויי.
המפיק דייוויד או. סלזניק  התרשם מהופעתה בקומדיה "קלאודיה" בברודוויי והביא אותה להוליווד. הסרט הראשון בו כיכבה היה העיבוד הקולנועי לאותה קומדיה (1943), ומאז הופיעה בסרטים רבים וגם בתוכניות טלוויזיה.
מהסרטים ששיחקה בהם:
"אילן גדל בברוקלין" (1945)
"הקוטג' הקסום" (1945)
"בסחור המעלות" (1946)
"הסכם ג'נטלמני" (1947)
"שלוש מטבעות במזרקה" (1954)
"משפט" (1955)
"שכנוע ידידותי" (1956)
"נווה קיץ" (1959) - בתור אמו של טרוי דונהיו
"אדמה זו שלי היא" (1959)
"משפחת רובינסון השווייצרית" (1960)
"האופל שבמעלה המדרגות" (1960)
"הסיפור הגדול ביותר שסופר" (1965) - בתור הבתולה מרי
בטלוויזיה שיחקה בסדרות "ספינת האהבה", "איש עשיר, איש עני" (1976), "נשים קטנות" (1978) ועוד.
למקגוויר יש כוכב בשדרת הכוכבים של הוליווד.
הערות שוליים

↑  Severo, Richard (2001-09-15). "Dorothy McGuire, Steadfast Heroine of Film, Dies at 83". The New York Times (באנגלית אמריקאית). ISSN 0362-4331. נבדק ב-2021-11-10.
| --- | --- |
בקרת זהויות :  NLI: 987007350429605171  PLWABN: 9810632513705606  BNE: XX1067455  BnF: cb140251567 (data)  GND: 140842225  ISNI: 0000 0001 1748 7036  LCCN: n90666595  NARA: 10571125  NTA: 071859969  SNAC: w6j9721t  SUDOC: 075894394  Trove: 1448608  VIAF: 19879536   WorldCat (עם VIAF): 19879536
דוויין קייסי

| --- | --- |

קייסי, 2017
 לידה:  17 באפריל 1957 (בן 67) אינדיאנפוליס, אינדיאנה שבארצות הברית
 עמדה:  רכז 
 גובה:  1.88 מטרים
 מכללה:  אוניברסיטת קנטקי
 דראפט:  לא נבחר, 1979
 הישגים כשחקן
 אלוף ה-NCAA ‏(1978)
 קבוצות כמאמן
 1979—1980 1980–1985 1985–1989 1989–1994 1989–1992 1992–1994 1994–2005 2005–2007 2007–2011 2011–2018 2018–:  אוניברסיטת קנטקי (עוזר) אוניברסיטת מערב קנטקי (עוזר) אוניברסיטת קנטקי (עוזר) נבחרת יפן בכדורסל (עוזר) סקישוי כמיקל (יפן) יסוזו מוטור לינקס (יפן) סיאטל סופרסוניקס (עוזר) מינסוטה טימברוולבס דאלאס מאבריקס (עוזר) טורונטו ראפטורס דטרויט פיסטונס
 הישגים כמאמן
 מאמן השנה ב-NBA‏ (2018) אליפות ה-NBA‏ (2011, כעוזר)
 
דוויין קייסי (באנגלית: Dwane Casey, נולד ב-17 באפריל 1957 באינדיאנפוליס, אינדיאנה שבארצות הברית) הוא מאמן כדורסל אמריקאי, המאמן את קבוצת דטרויט פיסטונס מליגת ה-NBA. אימן בעבר את קבוצות מינסוטה טימברוולבס וטורונטו ראפטורס מליגת ה-NBA.
ראשית חייו

קייסי נולד באינדיאנה ב-17 באפריל 1957. משפחתו עברה לגור במורגנפילד, קנטקי כשהיה בן שלוש. למד בתיכון יוניון קאונטי שבמורגנפילד. לאחר סיום לימודיו בתיכון, שם הצטיין בנבחרת הכדורסל, גויס לשחק בנבחרת הכדורסל של אוניברסיטת קנטקי, וזכה איתה בטורניר אליפות המכללות בכדורסל של ה-NCAA בעונת 1977/1978.
סיים את לימודיו בקנטקי עם תואר אקדמי במנהל עסקים ב-1979.
קריירת אימון > תחילת הקריירה

קייסי התחיל את קריירת האימון שלו בעקבות עצתו של ג'ו הול, שהיה מאמנו בקנטקי. הוא שימש כעוזרו בנבחרת הכדורסל של האוניברסיטה במשך עונה אחת, ואז עבר לשמש כעוזר באוניברסיטת מערב קנטקי הסמוכה. הוא שימש בתפקיד זה במשך חמש עונות, ואז חזר לקנטקי, שם נשאר ארבע עונות כעוזר מאמן וסקאוט ראשי. בסוף תקופתו בקנטקי נקשר שמו בפרשת שוחד שכביכול נתן לאביו של מגויס, אך אשמתו מעולם לא הוכחה ואף הופרכה במהלך השנים. פרשה זו הובילה להתפטרותו מהתפקיד ולהשעיה של חמש שנים מאימון ב-NCAA. לאחר שהוכחה חפותו של קייסי קיבלה התאחדות ה-NCAA עונש על ההשעיה והוא תבע חברת תעופה ושליחויות שהייתה מעורבת בפרשה.
אחרי התפטרותו מקנטקי עבר לאמן בליגת העל היפנית בכדורסל, שם אימן שתי קבוצות במשך חמש עונות. במהלך תקופה זו ואף לאחריה שימש עוזרו של המאמן חבר היכל התהילה פיט ניוול באימון נבחרת יפן, ולאחר זמן עבר לתפקיד המאמן הראשי והוביל את הנבחרת להשתתפות באליפות העולם בכדורסל בשנת 1998. ב-1994 הוצע לקייסי לעבוד כעוזר בסיאטל סופרסוניקס מה-NBA. הוא קיבל את ההצעה, והמשיך לעבוד בקבוצה במשך 11 עונות, כשבחמש האחרונות הוא מתפקד כמאמן ראשי משותף. במהלך תקופה זו עבד עם ג'ורג' קארל, פול וסטפאל ונייט מקמילן. בתשע מ-11 עונותיו סיים עם מאזן חיובי של ניצחונות מול הפסדים, כשבעונת 1996 זכתה הקבוצה באליפות המערב אחרי עונה רגילה מוצלחת שכללה מאזן של 64–18.
קריירת אימון > מאמן ראשי ב-NBA

בתחילת עונת 2005/2006 מונה קייסי לראשונה לתפקיד מאמן ראשי ב-NBA, בקבוצת מינסוטה טימברוולבס, במקומו של קווין מקהייל. הוא אימן את הקבוצה במשך עונה וחצי, עד שפוטר עם מאזן שלילי של 53 ניצחונות לעומת 69 הפסדים. הוא הוחלף על ידי עוזרו, רנדי ויטמן, שסיים את העונה עם מאזן פרטי שלילי של 12–30, אחרי שקייסי פוטר עם מאזן שווה של 20–20. החל מהעונה הבאה, עונת 2008/2009, נכנס קייסי לתפקיד עוזר המאמן בקבוצת דאלאס מאבריקס. הקבוצה זכתה באליפות ה-NBA ב-2011, אחרי ניצחון בגמר על מיאמי היט וכוכבה לברון ג'יימס.
ביוני 2011 נקרא קייסי לאמן את טורונטו ראפטורס לקראת עונת 2011/2012, לאחר שזו החליטה שלא לממש את האפשרות שהייתה לה לחידוש חוזהו של המאמן הקודם, ג'יי טריאנו. הראפטורס וקייסי חתמו על חוזה לשלוש עונות. בשתי העונות הבאות הקבוצה הקנדית לא הצליחה להעפיל פלייאוף תחת קייסי, אך בעונתו השלישית קבעה הקבוצה שיא מועדון לניצחונות בעונה הרגילה. הראפטורס הודחו בעונה זו בסיבוב הראשון של הפלייאוף בידי ברוקלין נטס.
בסיום העונה החליטה הנהלת הקבוצה לחדש את חוזהו של קייסי לשלוש שנים נוספות. בנובמבר 2015 שבר קייסי את שיא המועדון לניצחונות של מאמן ראשי. בעונה זו שברה הקבוצה תחת קייסי שוב את שיא הניצחונות של המועדון, כשהיא משיגה מאזן של 49–31. הקבוצה הודחה פעם נוספת בסיבוב הראשון של הפלייאוף, הפעם בידי וושינגטון ויזארדס. עונת 2015/2016 היוותה קפיצת מדרגה נוספת עבור קייסי והראפטורס, כשהקבוצה מנצחת לראשונה לפחות 50 משחקים בעונה הרגילה, ומסיימת עם מאזן של 56–26. בעונה זו עברה הקבוצה לראשונה את הסיבוב הראשון בפלייאוף, ואף הגיעה עד גמר האזור המזרחי של הליגה, שבו הפסידה לאלופה הנכנסת, קליבלנד קבאלירס, בהנהגתו של לברון ג'יימס. בסיום עונה זו האריכה הנהלת הקבוצה את חוזהו של קייסי פעם נוספת. בעונה הבאה נעצרה קבוצתו בחצי הגמר האזורי. בעונת 2017/2018 שינתה טורונטו את סגנון משחקה וסיימה את העונה הרגילה במקום הראשון באזור המזרחי והשני בכל הליגה. בפלייאוף הקבוצה ניצחה את וושינגטון בשישה משחקים, אך הפסידה בפעם השנייה ברציפות ללא ניצחון אחד בסדרה לקליבלנד וג'יימס. לאחר ההדחה פוטר קייסי מהקבוצה.
לקראת עונת 2018/2019 מונה קייסי למאמן דטרויט פיסטונס. לאחר המינוי נבחר קייסי למאמן השנה ב-NBA בעונה הקודמת, והפך למאמן הרביעי שזוכה בפרס זה ומפוטר בסיום העונה.
הערות שוליים

↑  מייקל יורק, קנטקי אוהבת כדורסל, אבל לא בכל מחיר, באתר לוס אנג'לס טיימס, 11 בדצמבר 1988
↑  הראפטורס וקייסי הסכימו על הארכת חוזה, באתר NBA.com,‏ 7 ביוני 2016
↑  לראשונה בקריירה: ג'יימס הארדן זכה ב-MVP, באתר ערוץ הספורט, 26 ביוני 2018